Handwerk: Wollerig en warm‘n Snoesige gehekelde sjaal is stylvol én gemaklik. (Foto: Met vergunning verskaf deur Idees) Die derde seisoen van die dramareeks Outlander is in 2017 in en om Kaapstad verfilm en dit is juis dié reeks wat die inspirasie vir hierdie hekelpatroon is. Die reeks, gebaseer op Diana Gabaldon se gelyknamige historiese boekreeks, speel af in die 18e eeu in Skotland en is volop lieflike wolgoed wat enige ywerige hekelaar na die naalde sal laat gryp. Dié gehekelde sjaal is nie net snoesig warm nie, maar ook stylvol en gemaklik. Jy kan ook enige kleur kies wat by jou gelaat en jou klerekas pas – veral mosterdgeel, wynrooi, navyblou en roesbruin is dié seisoen baie gewild. Die patroon vir die gehekelde sjaal is spesiaal deur Idees-tydskrif beskikbaar gestel aan Maroela Media-lesers. Die patrone het oorspronklik in Idees se Julie/Augustus 2017-uitgawe verskyn. Vul jou besonderhede hier in om die aanwysings en patrone in PDF-formaat te ontvang.